Pielikums

Ministru kabineta noteikumu projekta

**„Grozījumi Ministru kabineta 2017. gada 23. maija**

**noteikumos Nr. 264 „Noteikumi par Profesiju klasifikatoru,**

**profesijai atbilstošiem pamatuzdevumiem un kvalifikācijas pamatprasībām””**

sākotnējās ietekmes novērtējuma ziņojumam (anotācijai)

| **Profesijas nosaukums un kods esošajā Profesiju klasifikatora redakcijā** | **Jauni noteikumi** | **Pamatojums** |
| --- | --- | --- |
| - | **OPTOMETRISTA ASISTENTS -** **3254  02** | Latvijas optometristu un optiķu asociācijas priekšlikums par jaunas profesijas „Optometrista asistents” iekļaušanu Profesiju klasifikatorā.Pamatojums:Latvijā darbojas apmēram 220 redzes optikas uzņēmumi, kuri nodarbina ap 650 darbiniekus, kas veic redzes optisko līdzekļu piemērošanu, pielāgošanu, izgatavošanu un tirdzniecību. Profesiju klasifikatorā esošās profesijas ”Optiķis” tiešos pienākumus (izslīpēt un iemontēt briļļu lēcas briļļu ietvarā) veic apmēram 40 darbinieki. Šīs profesijas pārstāvjiem nav izveidots profesijas standarts un attiecīgo prasmju apguvi nodrošina darba devējs. Attīstoties tehnoloģijām un procesa automatizācijai, “Optiķa” darbība zaudē nozīmīgumu izgatavošanas procesā. Mūsdienu tehnoloģiju attīstība un kvalitatīvu pakalpojumu nodrošināšana sabiedrībā aktualizē citu kompetenču nozīmīgumu un lomu. Redzes optikas nozarē rodas nepieciešamība paplašināt strādājošā personāla kvalifikāciju raksturojošās zināšanas, prasmes un kompetences. Latvijas Optometristu un optiķu asociācija, balstoties uz izrakstu no valdes sēdes protokola Nr.3/2018, atbalsta “Optometrista asistenta” profesijas standarta izveidi un nozīmē Profesijas standarta izstrādes Darba grupu.Veselības ministrija saskaņā ar Valsts izglītības un satura centra 2018.gada 10.jūlija elektroniskā pasta vēstuli Nr. 01-18.1/3227 ir izskatījusi Latvijas Optometristu un optiķu asociācijas precizēto profesijas standarta projektu “Optometrista asistents”, un savas kompetences ietvaros atbalsta tā tālāku virzību. |
| - | **SISTĒMFENOMENOLOGS - 5161  07** | Sistēmfenomenoloģijas biedrības priekšlikums par jaunas profesijas „Sistēmfenomenologs” iekļaušanu Profesiju klasifikatorā.Pamatojums:Sistēmfenomenoloģija balstās zināšanās par dažādu garīgo tradīciju un personīgās attīstības prakšu, kultūras tradīciju un metožu pielietošanu mūsdienu cilvēka dzīves kvalitātes celšanā.Sistemātisko sakārtojumu klienti – pieaugušie, cilvēki, kas vēlas uzlabot savu dzīves kvalitāti savstarpējo personīgo vai ģimenes attiecību, fiziskās vai garīgās labsajūtas, vai darba attiecību jomās, kā arī izzināt savu garīgo pasauli.Sistemātisko sakārtojumu darba rezultātā cilvēks labāk sajūt un izprot savu vietu starp ģimenes locekļiem, iekļaujas dzīvē notiekošajos procesos, harmonizē attiecības ar cilvēkiem organizācijās, kā arī veiksmīgāk risina savus personīgos jautājumus. Sakārtojuma rezultātā cilvēks var atklāt un izmainīt savu fizisko, emocionālo un sociālo problēmu enerģētiskos un garīgos cēloņus.Sistēmfenomenologa uzdevums ir radīt drošu un komfortablu vidi individuālā vai grupas darba laikā, nodrošināt cilvēku iejušanos sakārtojamajos tēlos un atgriešanos savā sākotnējā emocionālā stāvoklī bez jebkādiem traucējumiem, dot sapratni par sakārtojuma laikā notikušo un par iespējām pašam veidot savu turpmāko dzīvi saskaņā ar sakārtojumu.Nepieciešamā izglītība – vispārējā vidējā izglītība un papildizglītība sistemātisko sakārtojumu veidošanā un vadīšanā, ko Latvijā iegūst Transpersonālās izglītības institūtā, izglītības iestādē „Jauno psihologu centrs”, Mācību centrā „Miervidi”, Mācību centrā „Saskarsme”, ārpus Latvijas – Žanē Monē Eiropas Universitātē, Lionas Universitātes (Francija) struktūrvienībā, Francijas ģimenes un sistemātisko risinājumu institūtā, Vācijā „Hellinger sciencia” Berta un Sofijas Hellingeru profesionālajā apmācības skolā, Kanādā Toronto „Hellinger Institute”, Nīderlandē Groningen „Bert Hellinger Institu Neederland”, Maskavas konsultāciju un sistemātisko risinājumu institūtā, Sankt-Pēterburgas sistemātiskās terapijas un organizāciju konsultāciju institūtā, Krievijas Mūsdienu sistemātisko sakārtojumu centrā u.c.Atbalsta vēstule no Starptautiskās sistēmisko sakārtojumu asociācijas.Atbalsta vēstule no Starptautiskās psiholoģijas un psihoterapijas asociācijas „Saule”.Atbalsta vēstule no Latvijas Transpersonālās izglītības institūta.Atbalsta vēstule no Latvijas Tautas dziednieku asociācijas.Atbalsta vēstule no Latvijas astrologu asociācijas. |
| - | **REITTERAPEITA ASISTENTS - 5321  06** | Veselības ministrijas priekšlikums par profesijas „Reitterapeita asistents” atgriešanu Profesiju klasifikatorā.Pamatojums:Saskaņā ar 2016.gada 1.decembrī Ārstniecības likumā (turpmāk – likums) veiktajiem grozījumiem, kas stājās spēkā 2018.gada 1.janvārī, no likuma 45.1 panta pirmās daļas tika izslēgta profesija "reitterapeits", kas noteica grozījumu veikšanas nepieciešamību MK 2016.gada 24.maija noteikumos Nr.317 “Ārstniecības personu un ārstniecības atbalsta personu reģistra izveides, papildināšanas un uzturēšanas kārtība”, ārstniecības personu profesiju sarakstā svītrojot profesiju “reitterapeits” un “reitterapeita asistents”. Savukārt MK noteikumu projekta izstrādes gaitā, diskutējot ar nozares speciālistiem un profesionālajām organizācijām par reitterapijas pakalpojumu pieejamības saglabāšanu iedzīvotājiem, nodrošinot kvalificētu speciālistu sagatavošanu, “reitterapeita asistenta” profesija tika pārklasificēta par ārstniecības atbalsta profesiju, samazinot prasības reitterapeita izglītībai, bet “reitterapija” tika noteikta kā ārstnieciskā un diagnostiskā metode[1](%22%20%5Cl%20%22sdfootnote1sym). Šādu risinājumu atbalstīja Latvijas Profesionālā reitterapijas asociācija, VSIA „Nacionālais rehabilitācijas centrs „Vaivari”” un Rīgas Stradiņa universitātes Rehabilitācijas fakultāte. Šāds risinājums ļauj visiem reitterapeitiem un reitterapeitu asistentiem, kuri reģistrēti Ārstniecības personu un ārstniecības atbalsta personu reģistrā, arī turpmāk sniegt reitterapijas pakalpojumus un veikt resertifikāciju.[1](%22%20%5Cl%20%22sdfootnote1anc) MK 2016.gada 24.maija noteikumi Nr.317 “Ārstniecības personu un ārstniecības atbalsta personu reģistra izveides, papildināšanas un uzturēšanas kārtība”, 1.pielikuma “1.2.Ārstniecības atbalsta personu profesijas” 14.rinda, “5.3.Ārstnieciskās un diagnostiskās metodes” 8.rinda un “6.Ārstniecības atbalsta personu specialitāšu klasifikators (atbilstoši specialitātei darbavietā)” 14.rindaLīdz ar to, lai varētu nodrošināt kvalificētu retterapijas pakalpojumu sniegšanu, lūdzam veikt izmaiņas 2017.gada 23.maija MK noteikumos Nr.264 “Noteikumi par Profesiju klasifikatoru, profesijai atbilstošiem uzdevumiem un kvalifikācijas prasībām”, atjaunojot ar 2018.gada 6.marta MK noteikumiem Nr.133 no Profesiju klasifikatora izslēgtās “reitterapeita asistenta” profesijas iekļaušanu Profesiju klasifikatorā. |
| - | **Lidostas tehnikas OPERATORS - 8322 07** | Latvijas Aviācijas arodbiedrību federācijas priekšlikums.Pamatojums:Uzņēmuma „North services” profesijas „Tehnikas operators” amata apraksts. (atbildīgais par dienesta transportlīdzekļiem, iekārtām, agregātiem, darbojas ar visu veidu iekārtām (konveijeriem), sniedz lidmašīnas stumšanas un vilkšanas pakalpojumus, strādā ar bagāžas traktoru (elektriskie, dīzeļa), lidmašīnas stumšanas traktoriem, lidmašīnas ūdens servisa agregātu, lidmašīnas tualetes servisa agregātu, mobilo zemes barošanas agregātu, mobilo gaisa sākšanas agregātu, iekraušanas slīdlentas agregātu (mobilo un stacionāro), autokrāvēju u.c.). |

Labklājības ministrs J.Reirs

08.11.2018. 08:53

823

A.Liepiņa,

67021519, Aina.Liepina@lm.gov.lv